Tallinna Arve- ja Plaanindustehnikum

Tallinna Arve- ja Plaanindustehnikum oli majandusalane kutsekool Tallinnas.

Ametikool moodustati 1944. aastal Tallinna I Majandustehnikumina, Tallinna Tütarlaste Kommertskooli ja Tallinna Tütarlaste Kaubanduskooli baasil. 1. juulist 1945 nimetati tehnikum Tallinna Arve- ja PlaanindustehnikumiksAhto Kennik, Kesk-eriharidusest Eesti NSV-s sõjajärgseil aastail (1944–1960), Eesti NSV Teaduste Akadeemia Toimetised. Ühiskonnateadused, Kd. XVI, 1967, nr 3, lk 260.

Tehnikumis valmistati ette kaubandusliku ja tööstusliku raamatupidamise, tööstus- ja toidukaupade tundmise, tööstusettevõtete planeerimise ja muude erialade spetsialiste.

Tallinna Arve- ja Plaanindustehnikumi õppekavades olid erialad: a) tööstuslik raamatupidamine; b) tööstusettevõtete plaanimine; c) statistikaHaridusministeeriumi tehnikumide 1946. aasta vastuvõtuplaan. Tallinna Arve- ja Plaanindustehnikum Tallinnas, Kevade tn. 8, Nõukogude Õpetaja, nr. 20, 17 mai 1946. 

Õppeaja kestus tehnikumi päevases (täisajalistes) osakondades oli neli aastat, õhtustes (osaajalistes) osakondades enamalt jaolt aga viis aastat.

Tehnikum liideti 1954. aastal Tallinna Kergetööstustehnikumiga.
 Viited 

Välislingid
Tallinna Majanduskooli ajalugu

Kategooria:Eesti endised kutsekoolid
Kategooria:Tallinna endised koolid